Premierul moldovean Ion Chicu și-a anunțat demisia. Parlamentul urma să dezbată o moțiune de cenzură.
Guvernul Republicii Moldova condus de Ion Chicu își va da demisia. Guvernul Chicu a fost învestit la 14 noiembrie 2019 cu votul deputaților PSRM, PDM și deputatul independent Alexandru Oleinic.
Premierul moldovean Ion Chicu a anunțat astăzi demisia Guvernului de la Chișinău, în urma unei întrevederi cu președintele în exercițiu Igor Dodon și speakerul Zinaida Greceanîi. "Am discutat și am propus și asta voi face, voi veni cu propunerea de demisie a Guvernului", a declarat Ion Chicu.Acesta a precizat că și-a dat demisia pentru ca procedura de dizolvare a Parlamentului să purceadă cât mai repede, astfel ca să poată fi organizate alegeri parlamentare anticipate.Bogdan Nicolae, analist de politică externă: "Este un gest lipsit de eleganță. Se știa despre deplasarea președintelui Iohannis în vizita oficială în Republica Moldova pentru data de 24 decembrie. Faptul că nu o să fie un Guvern va scurta lista de acțiuni protocolare.""Este un gest neforțat. Situația politică din Republică nu ar fi reclamat o asemenea decizie. Ea însă, înseamnă o greutate politică în plus pentru Maia Sandu. Va avea nevoie de un premier puternic.".